62019CO0292_INF
Определение на Съда (шести състав) от 24 октомври 2019 г. —Porr Építési Kft.
(Дело C‑292/19) (
1
)
„Преюдициално запитване — Член 99 от Процедурния правилник на Съда — Обща система на данъка върху добавената стойност (ДДС) — Данъчна основа — Намаляване — Директива 2006/112/ЕО — Член 90 — Принцип на данъчна неутралност — Вземане, станало несъбираемо вследствие на производство по несъстоятелност“
Хармонизация на данъчните законодателства — Обща система на данъка върху добавената стойност — Данъчна основа — Задължение за намаляване в случай на пълно или частично неплащане — Обхват — Данъчнозадължено лице, което доказва окончателната невъзможност за събиране на вземането — Включване — Изключение — Случай на неплащане, за който държавите членки разполагат с възможност да дерогират това задължение
(член 90 от Директива 2006/112 на Съвета)
(вж. т. 19, 22—26, 28 и 29 и диспозитива)
Диспозитив
Член 90 от Директива 2006/112/ЕО на Съвета от 28 ноември 2006 година относно общата система на данъка върху добавената стойност трябва да се тълкува в смисъл, че държавите членки следва да допускат намаляването на данъчната основа за данъка върху добавената стойност, ако данъчнозадълженото лице може да докаже, че вземането, което има спрямо своя длъжник, е окончателно несъбираемо — обстоятелство, което запитващата юрисдикция трябва да провери — щом като не става въпрос за случай на неплащане, за който може да се приложи предвидената в параграф 2 от този член дерогация на задължението за намаляване на данъчната основа за данъка върху добавената стойност.
(
1
)	ОВ C 220, 1.7.2019 г.